Ngohe Aromatawai: Te whakatau kirimana waiata

**Paerewa Paetae Ngā Toi Puoro 91864:** Te whakaatu māramatanga ki ngā kaupapa here o te ao toi whānui i roto i ngā toi puoro

**Aronga:** Ngā Toi Puoro 3.5A v1

**Whiwhinga:** 4

**Te Horopaki**

Kua tono whakaae mai te kaunihera o tō rohe ki tō kura ki te whakamahi i ngā waiata a te kura. Ka rangahaua e koe ngā kaupapa here e āhei ai te whakaae ki tērā tono.

Ko tāu mahi he whakatakoto kirimana i waenganui i te kura me te kaunihera. Ka rangahau i ngā tikanga o ngā kaupapa here puoro nei kia mārama ai tō whakarite kirimana.

Ka aromatawaingia tāu āhei ki te whakamārama i ngā kaupapa here, pērā i te mana whakairo hinengaro (IP), te manatārua, te tikanga whakamahi waiata tūmatanui, me te pānga o ēnei āhuatanga ki ngā waiata kua titoa e te kura.

**Hei Mahi**

Rangahaua ngā momo kaupapa here e hāngai ana ki te whakamahi i ngā waiata a tētahi atu.

Arotakengia ngā kitenga kia mārama ai te pānga o ēnei kaupapa here ki te tono a te kaunihera.

Arotakengia ngā āhuatanga e tika ana kia whakaaetia te whakamahi a te kaunihera i ngā waiata o te kura.

Tuhia tāu kirimana:

* whakamahia te reo o ngā toi puoro ki roto i te kirimana
* arotakengia ngā kaupapa here, ngā ture, ngā waeture me ngā tikanga whakamahi waiata
* arotakengia te pānga o ngā kaupapa here ki te tono a te kaunihera
* parahautia ngā arotakenga.

**Taunakitanga:** **Ngā Toi Puoro 91864 Te whakatau kirimana waiata**

|  |  |  |
| --- | --- | --- |
| **Taunakitanga mō te Paetae**  | **Taunakitanga mō te Kaiaka**  | **Taunakitanga mō te Kairangi**  |
| Ka matapaki i ngā kaupapa here e hāngai ana ki tētahi horopaki. Ka whakamārama i te pūtake o te kaupapa here me ōna āhuatanga, ka taunaki ai. *Hei tauira:**Kua tautohua e te ākonga ngā tikanga whakahaere kaupapa here, pērā i te:** *IP*
* *manatārua*
* *waeture*
* *tikanga whakamahi waiata tūmatanui.*

*Kua tautohua ngā pānga o ngā ture me ngā tikanga ki ngā waiata a te kura.* | Ka whakamārama i ngā tikanga whakahaere o te kaupapa here, me te pāpātanga ki horopaki kē atu. Ka matapaki i ngā hua o te kaupapa here, ka taunaki ai. *Hei tauira:**Kua whakamārama i ngā pānga o ngā kaupapa here ki ngā toi puoro.**Kua arotakengia ngā kaupapa here e hāngai ana ki te kaupapa.**Kua whakamārama i ngā painga me ngā herenga o ngā kaupapa here ki ngā waiata kua titoa e te kura.*  | Ka whakamārama i ngā tikanga whakahaere o te kaupapa here, me te pāpātanga ki ngā horopaki huhua noa. Ka whakatau whakaaro mō ngā hua whānui o te kaupapa here, ka whakataurite ki kaupapa/horopaki kē atu, ka āta taunaki ai. *Hei tauira:**Kua whai taunaki ngā kaupapa here e hāngai ana ki te toi puoro.**Kua whai māramatanga ki ngā tikanga o ngā kaupapa here e hāngai ana ki ngā toi puoro.**Kua parahau i ōna whakaaro mō ngā hua whānui o ngā kaupapa here me ngā whakatauritenga.*  |